ระเบียบกรุงเทพมหานครระเบียบกรุงเทพมหานครว่าด้วยวิธีปฏิบัติตามกฎหมายว่าด้วยข้อมูลข่าวสารของราชการพ.ศ. ๒๕๔๒ เพื่อให้การบริหาร การจัดระบบการขอ การอนุญาตและการบริการข้อมูลข่าวสารของราชการที่อยู่ในความรับผิดชอบของกรุงเทพมหานครเป็นไปด้วยความเรียบร้อยรวดเร็วและมีประสิทธิภาพอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานครว่าด้วยวิธีปฏิบัติตามกฎหมายว่าด้วยข้อมูลข่าวสารของราชการพ.ศ. ๒๕๔๒ข้อ ๒[๑]ระเบียบนี้ให้ใช้บังคับตั้งแต่วันประกาศเป็นต้นไปข้อ ๓บรรดาระเบียบข้อบังคับ ประกาศหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ระเบียบนี้ให้ใช้บังคับแก่ข้าราชการและลูกจ้างของกรุงเทพมหานคร พนักงานและลูกจ้างพาณิชย์ของกรุงเทพมหานครเจ้าหน้าที่ของกรุงเทพมหานครรวมทั้งผู้ซึ่งปฏิบัติงานให้แก่กรุงเทพมหานครข้อ ๕ในระเบียบนี้ถ้าไม่ได้กำหนดไว้เป็นอย่างอื่น มาตราที่ระบุถึงหมายถึง มาตราตามพระราชบัญญัติข้อมูลข่าวสารของราชการพ.ศ. ๒๕๔๐ข้อ ๖ ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูลใดๆทั้งที่เป็นข้อมูลข่าวสารของราชการและข้อมูลข่าวสารส่วนบุคคลตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของกรุงเทพมหานครข้อมูลข่าวสารของราชการหมายความว่า ข้อมูลข่าวสารที่เป็นข้อมูลข่าวสารของราชการตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของกรุงเทพมหานครข้อมูลข่าวสารส่วนบุคคลหมายความว่า ข้อมูลข่าวสารที่เป็นข้อมูลข่าวสารส่วนบุคคลตามกฎหมายว่าด้วยข้อมูลข่าวสารของราชการที่อยู่ในความในความครอบครองหรือควบคุมดูแลของกรุงเทพมหานครหน่วยงาน หมายความว่าหน่วยงานตามกฎหมายว่าด้วยระเบียบบริหารราชการกรุงเทพมหานครและให้หมายความรวมถึงส่วนราชการระดับกองในสังกัดสำนักปลัดกรุงเทพมหานครและการพาณิชย์ของกรุงเทพมหานครเจ้าหน้าที่ หมายความว่าผู้ซึ่งปฏิบัติงานให้แก่กรุงเทพมหานครคณะกรรมการ หมายความว่าคณะกรรมการข้อมูลข่าวสารของราชการตามกฎหมายว่าด้วยข้อมูลข่าวสารของราชการข้อ ๗ข้อมูลข่าวสารที่หน่วยงานดำเนินการตามกฎหมายว่าด้วยข้อมูลข่าวสารของราชการอาจแยกได้เป็น ๒ ประเภท คือ๗.๑ ข้อมูลข่าวสารของราชการซึ่งต้องดำเนินการดังนี้๗.๑.๑ข้อมูลข่าวสารของราชการที่ต้องลงพิมพ์ในราชกิจจานุเบกษา ตามมาตรา ๗๗.๑.๒ข้อมูลข่าวสารของราชการที่ต้องจัดเตรียมไว้ในสถานที่ติดต่อให้ประชาชนเช้าตรวจดูตามมาตรา๙ โดยหน่วยงานต้องตรวจสอบว่าไม่ใช่ข้อมูลข่าวสารของราชการที่ต้องห้ามมิให้เปิดเผยและต้องจัดในรูปที่ประชาชนเข้าตรวจดูได้๗.๑.๓ข้อมูลข่าวสารของราชการที่ประชาชนอาจขอได้ตามมาตรา ๑๑ โดยเป็นข้อมูลที่หน่วยงานไม่ต้องจัดไว้ในสถานที่ติดต่อแต่เมื่อประชาชนร้องขอหน่วยงานต้องตรวจสอบคำขอว่าเป็นข้อมูลข่าวสารที่อาจจัดให้ได้หรือไม่ข้อมูลข่าวสารของราชการที่เปิดเผยตามมาตรา๗ และมาตรา ๙ ดังกล่าวหากมีกฎหมายเฉพาะกำหนดให้มีการเปิดเผยหรือเผยแพร่ด้วยวิธีการอย่างอื่นให้หน่วยงานปฏิบัติตามกฎหมายเฉพาะเรื่องนั้นด้วย๗.๒ ข้อมูลข่าวสารส่วนบุคคลข้อ ๘[๒] ให้มีคณะกรรมการบริหารข้อมูลข่าวสารของกรุงเทพมหานครเรียกโดยย่อว่า กข.กทม. ประกอบด้วยรองปลัดกรุงเทพมหานครที่ปลัดกรุงเทพมหานครมอบหมาย เป็นประธานกรรมการที่ปรึกษากฎหมายกรุงเทพมหานคร ผู้อำนวยการสำนักนโยบายและแผนกรุงเทพมหานครผู้อำนวยการสำนักการคลัง หัวหน้าสำนักงาน คณะกรรมการข้าราชการกรุงเทพมหานครเลขานุการสภากรุงเทพมหานคร หัวหน้าสำนักงานเลขานุการผู้ว่าราชการกรุงเทพมหานครผู้อำนวยการกองการเจ้าหน้าที่สำนักปลัดกรุงเทพมหานครผู้อำนวยการกองปกครองและทะเบียน สำนักปลัดกรุงเทพมหานครผู้อำนวยการกองกฎหมายและคดี สำนักปลัดกรุงเทพมหานครและผู้อำนวยการกองประชาสัมพันธ์ สำนักปลัดกรุงเทพมหานครเป็นกรรมการโดยมีผู้อำนวยการกองกลาง สำนักปลัดกรุงเทพมหานครเป็นกรรมการและเลขานุการหัวหน้าฝ่ายบริหารงานทั่วไป และหัวหน้าฝ่ายบริหารเอกสารกองกลาง สำนักปลัดกรุงเทพมหานคร เป็นกรรมการและผู้ช่วยเลขานุการข้อ ๙ กข. กทม. มีอำนาจหน้าที่ ดังต่อไปนี้๙.๑ กำกับ เร่งรัดและติดตามดูแลให้หน่วยงานดำเนินการให้เป็นไปตามระเบียบและกฎหมายว่าด้วยข้อมูลข่าวสารของราชการ๙.๒เสนอนโยบายหรือมาตรการและหลักเกณฑ์ เกี่ยวกับการบริหาร การจัดระบบการขอการอนุญาตและการบริการข้อมูลข่าวสาร๙.๓ให้คำแนะนำเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และเผยแพร่๙.๔ให้คำแนะนำหรือเสนอความคิดเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความรับผิดลับของราชการ๙.๕ให้คำแนะนำหรือเสนอความคิดเห็นเกี่ยวกับประเภทข้อมูลข่าวสารที่ควรจัดเก็บไว้ที่กรุงเทพมหานครหรือส่งไปหอจดหมายเหตุแห่งชาติ กรมศิลปากรหรือหน่วยงานของรัฐแห่งอื่นที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ๙.๖ ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน๙.๗ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน๙.๘ ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้๙.๙ แต่งตั้งคณะอนุกรรมการหรือคณะทำงานเพื่อพิจารณาหรือดำเนินการเรื่องใดๆตามที่ กข. กทม. เห็นสมควร๙.๑๐ เชิญบุคคลใดๆมาสอบถามหรือแสดงความเห็นเกี่ยวกับข้อมูลข่าวสาร๙.๑๑ดำเนินการอื่นใดตามที่กำหนดไว้ในระเบียบนี้ หรือตามที่ผู้ว่าราชการกรุงเทพมหานครหรือปลัดกรุงเทพมหานครมอบหมายข้อ ๑๐ การประชุมกข. กทม. ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมในการประชุม กข. กทม.ถ้าประธานไม่มาประชุมหรือไม่อยู่ในที่ประชุมหรือไม่สามารถปฏิบัติหน้าที่ได้ให้ที่ประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๑ให้นำความในข้อ ๑๐ มาใช้บังคับกับการประชุมของคณะอนุกรรมการและคณะทำงาน ที่กข. กทม. ตั้งขึ้นโดยอนุโลมข้อ ๑๒ข้อมูลข่าวสารที่หน่วยงานต้องจัดทำและดำเนินการเพื่อลงพิมพ์ในราชกิจจานุเบกษาตามมาตรา ๗๑๒.๑โครงสร้างและการจัดองค์กรของหน่วยงานในการดำเนินงาน๑๒.๒สรุปอำนาจหน้าที่ที่สำคัญและวิธีการดำเนินงานของหน่วยงาน๑๒.๓สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับหน่วยงาน๑๒.๔ ข้อบังคับ คำสั่งหนังสือเวียน ระเบียบ แบบแผน ประกาศ นโยบายหรือการตีความของกรุงเทพมหานครหรือหน่วยงานนั้น ทั้งนี้ ต้องเป็นข้อมูลข่าวสารที่กรุงเทพมหานครหน่วยงานหรือพนักงานเจ้าหน้าที่ตามกฎหมายจัดให้มีขึ้นโดยมีสภาพอย่างกฎเพื่อให้มีผลเป็นการทั่วไปแก่เอกชนที่เกี่ยวข้อง เช่นใช้เป็นหลักเกณฑ์สำหรับถือปฏิบัติ เป็นต้น หากยังไม่ได้มีการลงพิมพ์ในราชกิจจานุเบกษาหน่วยงานจะนำมาใช้บังคับในทางที่ไม่เป็นคุณแก่ผู้ใดไม่ได้เว้นแต่ผู้นั้นจะได้รู้ถึงข้อมูลข่าวสารนั้นตามความเป็นจริงมาก่อนแล้วเป็นเวลาพอสมควร๑๒.๕ข้อมูลข่าวสารตามที่คณะกรรมการกำหนดให้หน่วยงานจัดส่งข้อมูลข่าวสารตามข้อนี้ให้กองกลางสำนักปลัดกรุงเทพมหานครเพื่อดำเนินการลงพิมพ์ในราชกิจจานุเบกษาข้อมูลข่าวสารใดที่ได้มีการจัดพิมพ์เผยแพร่ตามจำนวนพอสมควรแล้วและมีการลงพิมพ์ในราชกิจจานุเบกษาโดยอ้างอิงถึงสิ่งพิมพ์นั้นหน่วยงานไม่ต้องดำเนินการลงพิมพ์ในราชกิจจานุเบกษาอีกให้กองกลาง สำนักปลัดกรุงเทพมหานครพิจารณาว่าข้อมูลข่าวสารใดตามข้อนี้ที่สมควรขายหรือจำหน่ายจ่ายแจกแก่ส่วนราชการหรือแก่ประชาชนแล้วเสนอปลัดกรุงเทพมหานครเพื่อพิจารณาสั่งการข้อ ๑๓[๓] ข้อมูลข่าวสารที่หน่วยงานต้องจัดไว้ให้ประชาชนตรวจดูตามมาตรา๙ ให้หน่วยงานดำเนินการเพื่อบริการประชาชนที่มาติดต่อขอตรวจดู ศึกษา ค้นคว้าและขอข้อมูลข่าวสาร ดังต่อไปนี้๑๓.๑จัดให้มีสถานที่สำหรับบริการประชาชน ดังนี้๑๓.๑.๑ สำนักงานเลขานุการสภากรุงเทพมหานครได้แก่ ฝ่ายบริหารงานทั่วไป๑๓.๑.๒สำนักงานเลขานุการผู้ว่าราชการกรุงเทพมหานคร ได้แก่ ฝ่ายบริหารงานทั่วไป๑๓.๑.๓สำนักงานคณะกรรมการข้าราชการกรุงเทพมหานครได้แก่ สำนักงานเลขานุการ๑๓.๑.๔ สำนักปลัดกรุงเทพมหานครได้แก่ กองกลาง๑๓.๑.๕ สำนัก ได้แก่ สำนักงานเลขานุการ๑๓.๑.๖ สำนักงานเขต ได้แก่ฝ่ายปกครอง๑๓.๑.๗ การพาณิชย์ของกรุงเทพมหานครได้แก่ กองกลางในสังกัดสำนักงานการพาณิชย์นั้น๑๓.๑.๘สถานที่ติดต่ออื่นตามที่ปลัดกรุงเทพมหานครกำหนด๑๓.๒ ในสถานที่ติดต่อตาม ๑๓.๑ให้หน่วยงานจัดบริการประชาชน ดังนี้๑๓.๒.๑ จัดทำสำเนาข้อมูลข่าวสารตามมาตรา๙ ที่อยู่ในความครอบครองของหน่วยงานไว้ในสถานที่ติดต่อดังกล่าวโดยให้หน่วยงานตรวจสอบว่าข้อมูลข่าวสารตามข้อนี้มีส่วนใดที่ต้องห้ามมิให้เปิดเผยตามมาตรา ๑๔ และมาตรา ๑๕หรือไม่ หากมีให้ลบหรือตัดทอนหรือทำด้วยประการใดในข้อมูลข่าวสารให้เรียบร้อยแต่หากหน่วยงานเห็นว่าแม้เป็นข้อมูลข่าวสารตามมาตรา ๑๕แต่สมควรเปิดเผยให้หน่วยงานทำเรื่องหารือ กข.กทม. ก่อน เว้นแต่ กข.กทม.หรือคณะอนุกรรมการที่ กข.กทม. แต่งตั้งได้กำหนดหลักเกณฑ์ว่าให้เปิดเผยได้ก็ให้หน่วยงานจัดไว้ให้ประชาชนตรวจดู นอกจากนั้นหากหน่วยงานเห็นว่าการเปิดเผยข้อมูลข่าวสารใดอาจกระทบถึงประโยชน์ได้เสียของผู้ใดให้แจ้งให้ผู้นั้นเสนอความเห็นคัดค้านภายในเวลาที่กำหนดซึ่งต้องไม่น้อยกว่าสิบห้าวันนับแต่วันที่ได้รับแจ้งหากผู้ได้รับหนังสือไม่คัดค้านให้หน่วยงานจัดเตรียมข้อมูลข่าวสารนั้นให้ประชาชนตรวจดูได้กรณีที่หน่วยงานตามข้อ ๑๓.๑เห็นว่า สมควรจัดข้อมูลข่าวสารตามมาตรา ๙ ไว้ในแต่ละส่วนราชการนอกจากสถานที่ติดต่อตาม ๑๓.๑ ให้หน่วยงานจัดทำประกาศติดไว้ ณสถานที่ที่เห็นได้ง่ายในบริเวณหน่วยงานให้ประชาชนได้ทราบ รวมทั้งติดป้าย ณสถานที่ที่จัดไว้สำหรับเก็บข้อมูลข่าวสารตามมาตรา ๙ ด้วย๑๓.๒.๒ จัดให้มีเครื่องคอมพิวเตอร์ที่สามารถตรวจดูดัชนีข้อมูลข่าวสารทุกประเภทของของหน่วยงานว่าข้อมูลข่าวสารของหน่วยงานดังกล่าวอยู่ที่ฝ่ายหรือกองหรือส่วนราชการใดในหน่วยงาน๑๓.๒.๓มีคำสั่งมอบหมายให้มีเจ้าหน้าที่ประจำเพื่อบริการประชาชนที่มาติดต่อโดยช่วยเหลือในการตรวจดูดัชนีข้อมูลข่าวสาร และอำนวยความสะดวกรวมทั้งการให้บริการประชาชนตามที่ กข.กทม. กำหนดและคำสั่งมอบหมายให้ข้าราชการหรือลูกจ้าง ที่ดำรงตำแหน่งตั้งแต่ระดับ ๒ ขึ้นไปทำหน้าที่รับรองสำเนาข้อมูลข่าวสารการบริการประชาชน ณ สถานที่ดังกล่าวให้เจ้าหน้าที่บริการประชาชนที่มาติดต่อตรวจดูศึกษา ค้นคว้าและขอข้อมูลข่าวสารของราชการตามมาตรา ๗ และมาตรา ๑๑ที่อยู่ในความครอบครองดูแลของหน่วยงานด้วยเมื่อประชาชนเขียนคำร้องตามแบบที่กำหนดท้ายระเบียบนี้แล้วให้เจ้าหน้าที่จัดให้ประชาชนเข้าตรวจดูสำเนาข้อมูลข่าวสารดังกล่าว๑๓.๓ให้หน่วยงานจัดทำบัญชีข้อมูลข่าวสารตามแบบท้ายระเบียบนี้ส่งกองกลางสำนักปลัดกรุงเทพมหานคร๑๓.๔ ให้กองกลางสำนักปลัดกรุงเทพมหานคร รวบรวมบัญชีข้อมูลข่าวสารตามมาตรา ๗ และมาตรา ๙ของทุกหน่วยงาน และจัดส่งให้สำนักนโยบายและแผนกรุงเทพมหานครเพื่อจัดทำดัชนีบัญชีข้อมูลข่าวสาร โดยใช้โปรแกรมคอมพิวเตอร์ที่สามารถตรวจดูได้ว่าข้อมูลข่าวสารดังกล่าวว่ามีเรื่องใดและอาจค้นหาได้ที่หน่วยงานใดและจัดให้มีเครือข่ายเชื่อมโยงสามารถเปิดดูได้ทุกหน่วยงานบุคคลใดไม่ว่าจะมีส่วนได้เสียหรือเกี่ยวข้องหรือไม่ก็ตามย่อมมีสิทธิเข้าตรวจดูขอสำเนาหรือขอสำเนาที่มีคำรับรองถูกต้องได้โดยต้องยื่นคำร้องตามแบบท้ายระเบียบนี้และต้องเสียค่าธรรมเนียมตามประกาศของคณะกรรมการสำหรับคนต่างด้าวจะมีสิทธิได้แค่ไหนเพียงใดให้เป็นไปตามกฎกระทรวงที่ออกตามความในกฎหมายว่าด้วยข้อมูลข่าวสารของราชการข้อ ๑๔[๔] นอกจากข้อมูลข่าวสารที่ลงพิมพ์ในราชกิจจานุเบกษาตามมาตรา๗ ที่กำหนดในข้อ ๑๒ และข้อมูลข่าวสารตามมาตรา ๙ ที่กำหนดในข้อ ๑๓หน่วยงานอื่นของรัฐและประชาชนอาจขอข้อมูลข่าวสารอื่นใดตามมาตรา ๑๑ ได้ให้หน่วยงานจัดสถานที่ตามข้อ ๑๓.๑เป็นสถานที่สำหรับให้ประชาชนมาติดต่อเพื่อตรวจดู ศึกษา ขอสำเนาหรือขอสำเนาที่มีคำรับรองถูกต้องของข้อมูลข่าวสารตามมาตรา ๑๑โดยให้ผู้ขอกรอกรายการในคำร้องตามแบบท้ายระเบียบนี้ให้หัวหน้าหน่วยงานหรือข้าราชการกรุงเทพมหานครที่ดำรงตำแหน่งไม่ต่ำกว่าระดับ๖ ซึ่งหัวหน้าหน่วยงานมีคำสั่งมอบหมายเป็นผู้พิจารณาว่าสมควรจัดข้อมูลข่าวสารดังกล่าวให้ผู้ขอหรือไม่โดยให้พิจารณาสั่งไม่เปิดเผยและแจ้งผู้ขอโดยเร็วพร้อมระบุเหตุผลรายละเอียดที่จำเป็นหากเป็นกรณีดังต่อไปนี้(๑) เป็นข้อมูลข่าวสารตามมาตรา ๑๔หรือมาตรา ๑๕(๒)ผู้ขอได้ขอจำนวนมากหรือโดยไม่มีเหตุผลอันสมควร(๓)ข้อมูลข่าวสารนั้นไม่อยู่ในสภาพที่พร้อมจะให้ได้เนื่องจากต้องมีการดำเนินการวิเคราะห์หรืออื่นใดตามมาตรา ๑๑ วรรคสามเว้นแต่หน่วยงานเห็นว่ากรณีที่ขอนั้นมิใช่การแสวงหาผลประโยชน์ทางการค้าและเป็นเรื่องที่จำเป็นเพื่อปกป้องสิทธิเสรีภาพสำหรับผู้นั้นหรือเป็นเรื่องที่จะเป็นประโยชน์แก่สาธารณะก็อาจจัดหาข้อมูลข่าวสารนั้นให้ผู้ขอหรือเป็นกรณีที่หน่วยงานเห็นว่าเป็นการสอดคล้องกับอำนาจหน้าที่ของหน่วยงานหรือของกรุงเทพมหานครหรือการเป็นพนักงานเจ้าหน้าที่ตามกฎหมายก็อาจจัดหาข้อมูลให้ได้เช่นกันแต่หากหน่วยงานเห็นว่าแม้เป็นข้อมูลข่าวสารตามมาตรา๑๕ แต่สมควรเปิดเผยให้หน่วยงานทำเรื่องหารือ กข.กทม. ก่อน เว้นแต่ กข.กทม.หรือคณะอนุกรรมการที่ กข.กทม. แต่งตั้ง ได้กำหนดหลักเกณฑ์ว่าให้เปิดเผยได้ก็ให้หน่วยงานเปิดเผยแก่ผู้ร้องนอกจากนั้นหากหน่วยงานเห็นว่าการเปิดเผยข้อมูลข่าวสารใดอาจกระทบถึงประโยชน์ได้เสียของผู้ใดให้แจ้งให้ผู้นั้นเสนอความเห็นคัดค้านภายในเวลาที่กำหนดซึ่งต้องไม่น้อยกว่าสิบห้าวันนับแต่วันที่ได้รับแจ้งหากผู้ได้รับหนังสือไม่คัดค้านให้หน่วยงานจัดเตรียมข้อมูลข่าวสารนั้นให้ประชาชนตรวจดูได้ถ้าข้อมูลข่าวสารนั้นไม่อยู่ในความรับผิดชอบของหน่วยงานให้หน่วยงานตรวจสอบว่าอยู่ในความรับผิดชอบของหน่วยงานหรือหน่วยงานของรัฐแห่งอื่นใดกรณีที่เป็นข้อมูลข่าวสารในความรับผิดชอบของกรุงเทพมหานครให้แจ้งผู้ขอไปติดต่อที่หน่วยงานแต่กรณีที่เป็นข้อมูลข่าวสารในความรับผิดชอบของหน่วยงานของรัฐแห่งอื่นให้หน่วยงานแจ้งผู้ขอไปติดต่อที่หน่วยงานของรัฐแห่งอื่นนั้นถ้าหน่วยงานเห็นว่าข้อมูลข่าวสารที่มีคำขอเป็นข้อมูลข่าวสารที่อยู่ในความครอบครองของหน่วยงานแต่จัดทำโดยหน่วยงานของรัฐแห่งอื่นและได้ระบุห้ามการเปิดเผยไว้ตามระเบียบที่ออกตามมาตรา๑๖ให้หน่วยงานส่งคำขอไปยังหน่วยงานของรัฐผู้จัดทำข้อมูลข่าวสารนั้นเพื่อพิจารณามีคำสั่งต่อไปกรณีที่หน่วยงานเห็นว่าอาจจัดข้อมูลข่าวสารให้ผู้ขอได้แต่ข้อมูลข่าวสารนั้นมีสภาพที่อาจบุบสลายได้ง่ายให้หัวหน้าหน่วยงานพิจารณาดำเนินการอย่างหนึ่งอย่างใด ดังนี้(๑) ขอขยายเวลาในการจัดหาโดยให้แจ้งผู้ขอทราบโดยเร็ว(๒)จัดทำสำเนาให้ในสภาพอย่างหนึ่งอย่างใดเพื่อมิให้เกิดความเสียหายแก่ข้อมูลข่าวสารนั้นข้อ ๑๕[๕] (ยกเลิก)ข้อ ๑๖ให้หน่วยงานตรวจสอบข้อมูลข่าวสารที่อยู่ในความรับผิดชอบว่าข้อมูลข่าวสารประเภทใดที่ไม่อาจเปิดเผยได้ตามมาตรา ๑๔ และมาตรา ๑๕ โดยหากเรื่องใดที่อาจทำเป็นบัญชีไว้ได้ให้จัดทำบัญชีเป็นเรื่องลับเก็บไว้ที่หน่วยงานโดยให้จัดส่งสำเนาบัญชีให้กองกลางสำนักปลัดกรุงเทพมหานคร(ยกเลิก) [๖]ข้อ ๑๗ให้หน่วยงานจัดระบบข้อมูลข่าวสารส่วนบุคคล ตามหลักเกณฑ์ที่กำหนดในมาตรา ๒๓ดังนี้๑๗.๑ต้องจัดให้มีระบบข้อมูลข่าวสารส่วนบุคคลเพียงเท่าที่เกี่ยวข้องและจำเป็นเพื่อการดำเนินงานของหน่วยงานหรือของกรุงเทพมหานครให้สำเร็จตามวัตถุประสงค์เท่านั้นและยกเลิกการจัดให้มีระบบดังกล่าวเมื่อหมดความจำเป็น๑๗.๒ พยายามเก็บข้อมูลข่าวสารโดยตรงจาเจ้าของข้อมูลโดยเฉพาะอย่างยิ่งในกรณีที่จะกระทบถึงประโยชน์ได้เสียโดยตรงของบุคคลนั้น๑๗.๓จัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอเกี่ยวกับสิ่งดังต่อไปนี้๑๗.๓.๑ประเภทของบุคคลที่มีการเก็บข้อมูลไว้๑๗.๓.๒ ประเภทของระบบข้อมูลข่าวสารส่วนบุคคล๑๗.๓.๓ ลักษณะการใช้ข้อมูลตามปกติ๑๗.๓.๔วิธีการตรวจดูข้อมูลข่าวสารของเจ้าของข้อมูล๑๗.๓.๕วิธีการให้แก้ไขเปลี่ยนแปลงข้อมูล๑๗.๓.๖ แหล่งที่มาของข้อมูล๑๗.๔ตรวจสอบแก้ไขข้อมูลข่าวสารส่วนบุคคลในความรับผิดชอบให้ถูกต้องอยู่เสมอ๑๗.๕ จัดระบบรักษาความปลอดภัยให้แก่ระบบข้อมูลข่าวสารส่วนบุคคลตามความเหมาะสมเพื่อป้องกันมิให้มีการนำไปใช้โดยไม่เหมาะสมหรือเป็นผลร้ายต่อเจ้าของข้อมูลในกรณีที่เก็บข้อมูลข่าวสารโดยตรงจากเจ้าของข้อมูลให้หน่วยงานแจ้งให้เจ้าของข้อมูลทราบล่วงหน้าหรือพร้อมกับการขอข้อมูลถึงประสงค์ที่จะนำข้อมูลมาใช้ลักษณะการใช้ข้อมูลตามปกติและกรณีที่ขอข้อมูลนั้นเป็นกรณีที่อาจให้ข้อมูลได้โดยความสมัครใจหรือเป็นกรณีที่มีกฎหมายบังคับหน่วยงานต้องแจ้งให้เจ้าของข้อมูลทราบในกรณีมีการให้จัดส่งข้อมูลข่าวสารส่วนบุคคลไปยังที่ใดซึ่งจะเป็นผลให้บุคคลทั่วไปทราบข้อมูลข่าวสารนั้นได้ เว้นแต่เป็นไปลักษณะการใช้ข้อมูลตามปกติข้อ ๑๘หน่วยงานจะเปิดเผยข้อมูลข่าวสารส่วนบุคคลที่อยู่ในความควบคุมดูแลของตนต่อหน่วยงานของรัฐแห่งอื่นหรือผู้อื่นโดยปราศจากความยินยอมเป็นหนังสือของเจ้าของข้อมูลที่ให้ไว้ล่วงหน้าหรือในขณะนั้นมิได้เว้นแต่เป็นการเปิดเผยตามมาตรา ๒๔ ดังต่อไปนี้๑๘.๑ต่อเจ้าหน้าที่ในหน่วยงานของตนเพื่อการนำไปใช้ตามอำนาจหน้าที่ของหน่วยงานหรือของกรุงเทพมหานคร๑๘.๒เป็นการใช้ข้อมูลตามปกติภายในวัตถุประสงค์ของการจัดให้มีระบบข้อมูลข่าวสารส่วนบุคคลนั้น๑๘.๓ ต่อหน่วยงานหรือหน่วยงานของรัฐที่ทำงานด้วยการวางแผนหรือการสถิติหรือสำมะโนต่างๆซึ่งมีหน้าที่ต้องรักษาข้อมูลข่าวสารส่วนบุคคลไว้ไม่ให้เปิดเผยต่อไปยังผู้อื่น๑๘.๔เป็นการให้เพื่อประโยชน์ในการศึกษาวิจัยโดยไม่ระบุชื่อหรือส่วนที่ทำให้รู้ว่าเป็นข้อมูลข่าวสารส่วนบุคคลที่เกี่ยวกับบุคคลใด๑๘.๕ ต่อหอจดหมายแหตุแห่งชาติกรมศิลปากร หรือหน่วยงานอื่นของรัฐตามมาตรา ๒๖ วรรคหนึ่งเพื่อการตรวจดูคุณค่าในการเก็บรักษา๑๘.๖ต่อเจ้าหน้าที่ของรัฐเพื่อการป้องกันฝ่าฝืนหรือไม่ปฏิบัติตามกฎหมาย การสืบสวนหรือการฟ้องร้องคดี ไม่ว่าเป็นคดีประเภทใดก็ตาม๑๘.๗ เป็นการให้ซึ่งจำเป็นเพื่อการป้องกันหรือระงับอันตรายต่อชีวิตหรือสุขภาพของบุคคล๑๘.๘ต่อศาลและเจ้าหน้าที่ของรัฐหรือหน่วยงานของรัฐหรือบุคคลที่มีอำนาจตามกฎหมายที่จะขอข้อเท็จจริงดังกล่าว๑๘.๙กรณีอื่นตามที่กำหนดในพระราชกฤษฎีกาการเปิดข้อมูลข่าวสารส่วนบุคคล๑๘.๓ ๑๘.๔ ๑๘.๕ ๑๘.๖ ๑๘.๗ ๑๘.๘ และ ๑๘.๙ให้มีการจัดทำบัญชีแสดงการเปิดเผยกำกับไว้กับข้อมูลข่าวสารนั้นตามหลักเกณฑ์และวิธีการที่กำหนดในกฎกระทรวงที่ออกตามความในกฎหมายว่าด้วยข้อมูลข่าวสารของราชการข้อ ๑๙บุคคลย่อมมีสิทธิที่จะได้รู้ถึงข้อมูลข่าวสารส่วนบุคคลที่เกี่ยวกับตนและเมื่อบุคคลนั้นมีคำขอเป็นหนังสือให้หน่วยงานที่ควบคุมดูแลข้อมูลข่าวสารส่วนบุคคลนั้น จัดให้บุคคลนั้น หรือผู้กระทำการแทนบุคคลนั้นได้ตรวจดูหรือได้รับสำเนาข้อมูลข่าวสารส่วนบุคคลส่วนที่เกี่ยวกับบุคคลนั้นเว้นแต่เป็นข้อมูลข่าวสารที่ไม่ต้องเปิดเผยตามมาตรา ๑๔ หรือข้อมูลข่าวสารที่อาจมีคำสั่งมิให้เปิดเผยตามมาตรา๑๕บุคคลใดไม่ว่าจะมีส่วนเกี่ยวข้องหรือไม่ก็ตามย่อมมีสิทธิเข้าตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสารส่วนบุคคลได้เว้นแต่เป็นข้อมูลข่าวสารตามมาตรา ๑๔ และมาตรา ๑๕ และต้องได้รับความยินยอมเป็นหนังสือจากเจ้าของข้อมูลนั้นที่ให้ไว้ล่วงหน้าหรือในขณะนั้นเว้นแต่เป็นกรณีตามที่กำหนดในข้อ ๑๘ให้หน่วยงานพิจารณาตรวจสอบว่าข้อมูลข่าวสารตามข้อนี้มีส่วนใดที่ต้องห้ามมิให้เปิดเผยตามมาตรา ๑๔ และมาตรา ๑๕หรือไม่ หากมี ให้ลบหรือตัดทอนหรือทำด้วยประการใดในข้อมูลข่าวสารที่จัดไว้ในสถานที่ติดต่อดังกล่าวเพื่อไม่ให้มีการเปิดเผยข้อมูลข่าวสารส่วนนั้นบุคคลที่ต้องการตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสารส่วนบุคคลให้ยื่นคำร้องตามแบบท้ายระเบียบนี้ และต้องเสียค่าธรรมเนียมตามประกาศของคณะกรรมการ[๗]การเปิดเผยรายงานการแพทย์ที่เกี่ยวกับบุคคลใดถ้ากรณีมีเหตุอันควรหน่วยงานจะเปิดเผยต่อเฉพาะแพทย์ที่บุคคลนั้นมอบหมายก็ได้ข้อ ๒๐การเปิดเผยข้อมูลข่าวสารส่วนบุคคล ตามหลักเกณฑ์และเงื่อนไขกรณีการขอแก้ไขข้อมูลข่าวสารส่วนบุคคลตามมาตรา๒๕ ให้หน่วยงานทำเรื่องเสนอปลัดกรุงเทพมหานครเพื่อพิจารณาสั่งการเว้นแต่กรณีนั้นมีกฎหมายเฉพาะเรื่องกำหนดหลักเกณฑ์วิธีการและเงื่อนไขในการแก้ไขข้อมูลไว้เป็นอย่างอื่นข้อ ๒๑ข้อมูลข่าวสารของราชการที่กรุงเทพมหานครไม่ประสงค์จะเก็บรักษาหรือมีอายุครบกำหนดคือข้อมูลข่าวสารของราชการตามมาตรา๑๔ เมื่อครบ ๗๕ ปี และข้อมูลข่าวสารของราชการตามมาตรา ๑๕ เมื่อครบ ๒๐ ปีนับแต่วันที่เสร็จสิ้นการจัดให้มี่ข้อมูลข่าวสารนั้น ให้หน่วยงานเสนอปลัดกรุงเทพมหานครเพื่อพิจารณาส่งมอบให้แก่หอจดหมายเหตุแห่งชาติกรมศิลปากรหรือหน่วยงานของรัฐแห่งอื่นตามที่กำหนดในพระราชกฤษฎีกาเพื่อคัดเลือกไว้ให้ประชาชนได้ศึกษาค้นคว้า เว้นแต่ในกรณีดังตอไปนี้(๑)หน่วยงานเห็นว่ายังจำเป็นต้องเก็บรักษาข้อมูลข่าวสารของราชการไว้เอง เพื่อประโยชน์ในการใช้สอยโดยต้องจัดเก็บและจัดให้ประชาชนได้ศึกษาค้นคว้าตามที่จะตกลงกับหอจดหมายเหตุแห่งชาติกรมศิลปากร(๒)หน่วยงานเห็นว่าข้อมูลข่าวสารของของราชการนั้น ยังไม่ควรเปิดเผยโดยมีคำสั่งขยายเวลากำกับไว้เป็นการเฉพาะรายคำสั่งการขยายเวลานั้นให้กำหนดระยะเวลาไว้ด้วย แต่จะกำหนดเกินคราวละห้าปีไม่ได้ถ้าหน่วยงานเห็นว่าข้อมูลข่าวสารตามข้อนี้เรื่องใดที่สมควรขยายเวลาในการจัดเก็บตาม (๑) และ (๒)ให้เสนอปลัดกรุงเทพมหานครเพื่อพิจารณาสั่งการก่อนครบกำหนดที่จะต้องส่งมอบให้แก่หอจดหมายเหตุแห่งชาติกรมศิลปากรบทบัญญัติในข้อนี้ไม่ใช่บังคับกับข้อมูลข่าวสารของราชการตามที่คณะรัฐมนตรีออกระเบียบกำหนดให้หน่วยงานของรัฐหรือเจ้าหน้าที่ของรัฐจะต้องทำลายหรืออาจทำลายได้โดยไม่ต้องเก็บรักษาข้อ ๒๒กรณีหน่วยงานยังไม่ได้จัดทำข้อมูลข่าวสารตามมาตรา ๗ และมาตรา ๙ ซึ่งกำหนดไว้ในระเบียบข้อ๑๒ และข้อ ๑๓ ให้หน่วยงานดำเนินการ ดังนี้(๑) กรณีข้อมูลข่าวสารตามมาตรา ๗ให้หน่วยงานจัดทำและจัดส่งให้กองกลางสำนักปลัดกรุงเทพมหานคร ภายใน ๓๐วันนับแต่วันที่ระเบียบนี้ใช้บังคับ เพื่อให้กองกลาง สำนักงานปลัดกรุงเทพมหานครดำเนินการจัดส่งไปลงพิมพ์ในราชกิจจานุเบกษาต่อไป(๒) กรณีข้อมูลข่าวสารตามมาตรา ๙ให้หน่วยงานจัดทำพร้อมทั้งจัดสถานที่สำหรับให้ประชาชนได้ศึกษาค้นคว้า ให้แล้วเสร็จภายใน๔๕ วันนับแต่วันที่ระเบียบนี้ใช้บังคับข้อ ๒๓ให้ปลัดกรุงเทพมหานครรักษาการตามระเบียบนี้ และให้มีอำนาจออกข้อบังคับประกาศหรือคำสั่งเพื่อปฏิบัติการให้เป็นไปตามระเบียบนี้ประกาศ ณ วันที่ ๒๓ กันยายน พ.ศ. ๒๕๔๒พิจิตตรัตตกุลผู้ว่าราชการกรุงเทพมหานคร[เอกสารแนบท้าย](๑) คำร้องขอข้อมูลข่าวสาร (ขส. ๑)(๒) คำร้องขอข้อมูลข่าวสาร (ขส. ๒)(๓)บัญชีข้อมูลข่าวสารที่ลงพิมพ์ในราชกิจจานุเบกษา ตามมาตรา ๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ (ขส. ๓)(๔) บัญชีเอกสารที่อาจเผยแพร่ได้ตามมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ (ขส. ๔)(๕)บัญชีเอกสารที่ไม่อาจเผยแพร่ได้ ตามมาตรา ๑๔ และมาตรา ๑๕แห่งพระราชบัญญัติข้อมูลข่าวสารของราชการ พ.ศ. ๒๕๔๐ (ขส. ๕)(ดูข้อมูลจากภาพกฎหมาย)ระเบียบกรุงเทพมหานครว่าด้วยวิธีปฏิบัติตามกฎหมายว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๔๓[๘]ระเบียบกรุงเทพมหานครว่าด้วยวิธีปฏิบัติตามกฎหมายว่าด้วยข้อมูลข่าวสารของราชการ (ฉบับที่ ๓) พ.ศ. ๒๕๔๔[๙]ข้อ ๘ กรณีที่กข.กทม. เห็นว่าสมควรมีการจัดทำดัชนีข้อมูลข่าวสารประเภทใดหรือทุกประเภทให้กข.กทม. แจ้งให้หน่วยงานจัดทำบัญชีข้อมูลข่าวสารประเภทดังกล่าว ตามแบบที่ กข.กทม.กำหนด จัดส่งให้กองกลาง สำนักปลัดกรุงเทพมหานครเพื่อรวบรวมส่งสำนักนโยบายและแผนกรุงเทพมหานครเพื่อจัดทำดัชนีบัญชีข้อมูลข่าวสารโดยใช้โปรแกรมคอมพิวเตอร์ ที่สามารถตรวจดูได้ว่าข้อมูลข่าวสารดังกล่าวว่ามีเรื่องใดและอาจค้นหาได้ที่หน่วยงานใดข้อ ๙ให้ยกเลิกแบบคำร้องและแบบบัญชีท้ายระเบียบกรุงเทพมหานครว่าด้วยวิธีปฏิบัติตามกฎหมายว่าด้วยข้อมูลข่าวสารของราชการพ.ศ. ๒๕๔๒ และให้ใช้แบบคำร้องและแบบบัญชีท้ายระเบียบนี้แทนวชิระ/จัดทำ๑ มีนาคม ๒๕๕๐[๑] ราชกิจจานุเบกษาเล่ม ๑๑๖/ตอนพิเศษ ๙๔ ง/หน้า ๒๔/๑๘ พฤศจิกายน ๒๕๔๒[๒] ข้อ ๘แก้ไขเพิ่มเติมโดย ระเบียบกรุงเทพมหานครว่าด้วยวิธีปฏิบัติตามกฎหมายว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๔๓[๓] ข้อ ๑๓แก้ไขเพิ่มเติมโดย ระเบียบกรุงเทพมหานครว่าด้วยวิธีปฏิบัติตามกฎหมายว่าด้วยข้อมูลข่าวสารของราชการ (ฉบับที่ ๓) พ.ศ. ๒๕๔๔[๔] ข้อ ๑๔แก้ไขเพิ่มเติมโดย ระเบียบกรุงเทพมหานครว่าด้วยวิธีปฏิบัติตามกฎหมายว่าด้วยข้อมูลข่าวสารของราชการ (ฉบับที่ ๓) พ.ศ. ๒๕๔๔[๕] ข้อ ๑๕ ยกเลิกโดย ระเบียบกรุงเทพมหานครว่าด้วยวิธีปฏิบัติตามกฎหมายว่าด้วยข้อมูลข่าวสารของราชการ (ฉบับที่ ๓) พ.ศ. ๒๕๔๔[๖] ข้อ ๑๖ วรรคสองยกเลิกโดย ระเบียบกรุงเทพมหานครว่าด้วยวิธีปฏิบัติตามกฎหมายว่าด้วยข้อมูลข่าวสารของราชการ (ฉบับที่ ๓) พ.ศ. ๒๕๔๔[๗] ข้อ ๑๙ วรรคสี่แก้ไขเพิ่มเติมโดย ระเบียบกรุงเทพมหานครว่าด้วยวิธีปฏิบัติตามกฎหมายว่าด้วยข้อมูลข่าวสารของราชการ (ฉบับที่ ๓) พ.ศ. ๒๕๔๔[๘] ราชกิจจานุเบกษา เล่ม ๑๑๙/ตอนพิเศษ ๘ ง/หน้า ๒๕/๓๑ มกราคม ๒๕๔๕[๙] ราชกิจจานุเบกษาเล่ม ๑๑๙/ตอนพิเศษ ๘ ง/หน้า ๒๗/๓๑ มกราคม ๒๕๔๕